b'\n_START_ARTICLE_\nVores \xc3\x98l\n_START_PARAGRAPH_\nVores \xc3\x98l var et slogan benyttet af Carlsberg i starten af 1990\'erne. Reklamefirmaet Saatchi & Saatchi vandt reklamebranchens id\xc3\xa9-pris for konceptet ved Arnold-prisuddelingen i 1994._NEWLINE_I 2005 udviklede studerende fra IT-universitetet sammen med kunstnergruppen Superflex og brygningseksperter et \xc3\xb8lkoncept, som fik navnet Vores \xc3\x98l. Id\xc3\xa9en er at udgive en \xc3\xb8l-opskrift under Creative Commons licens , dvs. open source. \xc3\x98lopskriften kan s\xc3\xa5ledes benyttes og videreudvikles stort set frit. Dermed bryder konceptet med det traditionelle hemmelighedskr\xc3\xa6mmeri fra etablerede bryggeriers side. "Vores \xc3\x98l" er forel\xc3\xb8big udgivet i version 4.0.'